Държавен вестник, бр. 105, 2025 г., стр. 45

БРОЙ  105	
Д Ъ Р Ж А В Е Н  В Е С Т Н И К 	
СТР.  45   
Препоръчително е кабинетите да бъдат снабдени със специализиран софтуер за проектира­
не и анализ на електрически мрежи и съоръжения, включително програми за симулация, 
пресмятане на електрически параметри и изчертаване на схеми.
5.2.	Изисквания към учебната база за обучение по практика на професията – характе­
ристики, обзавеждане, оборудване, софтуер
Учебната база за практическо обучение по професия „Електрически инсталации“ следва 
да осигурява възможности за изпълнение на основните дейности, свързани с изграждането, 
монтажа, окабеляването, техническата поддръжка, диагностицирането и безопасната екс­
плоатация на електрически инсталации в сграден и индустриален контекст, в съответствие 
с учебното съдържание.
Базата трябва да включва учебна работилница, оборудвана с макети и реални елемен­
ти на електрически табла, инсталационни системи, осветителни тела, ключове, контакти, 
защитни устройства и кабелни трасета. На всяко работно място следва да има комплект 
електромонтажни и измервателни инструменти – фазомери, мултиметри, токови клещи, 
инструменти за зачистване, кримпване, пробиване и маркиране на кабели, както и базови 
шлосерски инструменти.
Необходимо е наличието на стендове за симулиране и изграждане на различни типове 
инсталации – звънчеви, силови, осветителни, аварийни, автоматизирани, както и възмож­
ност за работа с различни типове проводници, гофрирани и твърди тръби, кабелни канали 
и монтажни кутии.
Учебната база трябва да разполага с табла за откриване и отстраняване на повреди, 
тестови платформи за проверка на заземяване, изолация и съпротивление, както и устрой­
ства за симулиране на аварийни ситуации. Желателно е изграждането на демонстрационен 
сектор за слаботокови системи, пожароизвестяване, видеонаблюдение и контрол на достъпа.
Работилницата трябва да е оборудвана със средства за локална вентилация, противопожар­
на сигнализация, осветление и електробезопасност. Следва да се осигурят лични предпазни 
средства, средства за сигнализация при токов удар, както и инструкции за безопасност на 
видно място.
Осигуряването на техническа и проектна документация – схеми, протоколи, чертежи, 
инструкции, монтажни дневници и актове за въвеждане в експлоатация – е задължително. 
За всяка учебна група трябва да се осигурят консумативи: кабели, накрайници, клеми, табла, 
фиксиращи елементи и резервни части.
Желателно е в базата да има компютърно работно място за преподавателя с достъп до 
специализиран софтуер за проектиране и оразмеряване на инсталации. Практическото обу­
чение може да бъде допълнено с учебни посещения и съвместна практика с партньори от 
строителни и електромонтажни предприятия, където обучаваните изпълняват монтажни и 
поддържащи дейности под наблюдение.
6.	
Изисквания към обучаващите
Право да преподават по теория и практика на професията имат лица с висше образование 
и образователно-квалификационна степен „магистър“ или „бакалавър“ по специалности от 
професионални направления „Електротехника, електроника и автоматика“ и „Енергетика“ 
от областта на висше образование „Технически науки“ от Класификатора на областите на 
висше образование и професионалните направления, приет с Постановление № 125 от 2002 г. 
на Министерския съвет (ДВ, бр. 64 от 2002 г.), съответстващи на професията.
Учителска длъжност по учебен предмет или модул от професионалната подготовка може 
да се заема и от лица със завършено висше образование по съответната специалност и без 
професионална квалификация „учител“.
По учебен предмет или модул от професионалната подготовка, за който няма съответно 
професионално направление в Класификатора на областите на висше образование и профе­
сионалните направления, могат да преподават лица без висше образование и без придобита 
професионална квалификация „учител“, ако са придобили съответната професионална ква­
лификация при условията и по реда на Закона за професионалното образование и обучение.
Препоръчително е на всеки три години обучаващите да преминават курс за актуализи­
ране на професионалните си знания, умения и компетентности.
7215